**Jegyzőkönyv**

kuratóriumi ülésről, amely készült **a Leövey Gimnáziumért Alapítvány** székhelyén (1096 Budapest, Vendel u.1**.) 2023. október 9. napján megtartott nyilvános kuratóriumi ülésén.** Jelen vannak: Dr. Némethné Nagy Viktória, a Kuratórium elnöke, Horváth Ibolya, a Kuratórium tagja, valamint meghívottként megjelent Sebőkné Orosz Katalin intézményvezető. Nem jelent meg Gerse Anna Ilona kuratóriumi tag.

A Kuratórium elnöke tájékoztatja a megjelenteket, hogy az ülésről jegyzőkönyv készül. A Kuratórium elnöke javasolja a Kuratóriumnak, hogy jegyzőkönyvvezetőnek Horváth Ibolya kuratóriumi tagot válassza meg.

**69/2023. (X.09.) sz. kuratóriumi határozat:** A Kuratórium egyhangúlag megválasztotta jegyzőkönyvvezetőnek Horváth Ibolya kuratóriumi tagot.

A Kuratórium elnöke tájékoztatja a megjelenteket, hogy a 68/2023 (X.05.) sz. kuratóriumi határozatot követően nem érkezett újabb támogatási kérelem. Erre tekintettel az elnök a meghívóban foglaltakhoz képest az alábbiak szerint ismerteti a tervezett napirendet, és kéri annak elfogadását.

1. napirendi pont: A kuratórium elnökének beszámolója az Alapítvány 2022/2023. tanévi tevékenységéről, az Alapítvány költségvetéséről

2. napirendi pont: Egyebek

**70/2023. (X.09.) sz. kuratóriumi határozat:** A Kuratórium egyhangúlag elfogadta a napirendi pontokat a Kuratórium elnöke által ismertetettel egyezően.

1. A kuratórium elnöke kötetlen formában beszámol az Alapítvány tevékenységéről, tematikai csoportosításban ismerteti, hogy milyen kiadások, tartós beszerzések történtek.

**71/2023. (X.09.) sz. kuratóriumi határozat:** A Kuratórium egyhangúlag elfogadta a Kuratórium elnökének beszámolóját.

2. A Kuratórium elnöke ismerteti a Fővárosi Törvényszék 2023. október 2. napján kelt 14. Pk.67.929/1992/35. határozatszámú végzését, melynek értelmében az alapítói jogokat gyakorló Törvényszék Gerse Anna Ilonát kuratóriumi tagnak jelölte ki.

Jelenlévőknek egyéb javaslata, hozzászólása nincs. A Kuratórium elnöke a fenti határozatokat bevezeti a Határozatok könyvébe, továbbá intézkedik a közzétételükről. A megjelentek ellátják kézjegyükkel a jegyzőkönyvet.

Horváth Ibolya dr. Némethné Nagy Viktória Sebőkné Orosz Katalin

jegyzőkönyvvezető Kuratórium elnöke intézményvezető kuratóriumi tag